Sâmbătă, 30 martie, la Târgu-Neamț va fi organizat Marșul pentru viață. Activitatea va începe la ora 15, cu organizarea unui traseu de la Biserica "Adormirii Maicii Domnului" la Casa Culturii "Ion Creangă".
De la ora 16, la Casa Culturii, Pr. Consilier Constantin Sturzu, consilier comunicare al Arhiepiscopiei Iașilor și purtător de cuvânt al Mitropoliei Moldovei și Bucovinei va susține o conferință cu tema "Provocările și bucuriile vieții de familie".
Evenimentul de sâmbătă este organizat de către Mitropolia Moldovei și Bucovinei, Protopopiatul Târgu-Neamț și Departamentul Pro Vita din cadrul Arhiepiscopiei Iașilor.
C.T.S.